Општина Пожега

Општинска управа

Одељење за привреду и

локални економски развој

Одсек за пољопривреду

03 број 320-171/2020

07.10.2020. године

**О Б А В Е Ш Т Е Њ Е**

Обавештавају се пољопривредни произвођачи да ће општина Пожега субвенционисати **набавку мрежа за засењивање и противградну заштиту и система за заливање засада** и то за:

 - набавку мрежа за засењивање и противградну заштиту и пратеће опреме,

- пумпе, агрегате за пумпу (дизел, бензински и електропогон),

- фертигаторе, фертигационе пумпе, манометре, филтере,

- окитене/полидрипове, латерале, капајуће траке, капаљке,

 - распрскиваче (спринклере), тифоне, тифоне са кишном рампом, кишне рампе, кишна крила, водене топове за наводњавање, центар пивота.

Корисници субвенције могу бити газдинства која поседују 0,1 до 2 ха јагодичастог воћа односно мање од 5 hа другог воћа.

Услови који су неопходни подносиоцу захтева за остваривање права на ову субвенцију су следећи:

1. Да је уписан у Регистар пољопривредних газдинстава, у складу са посебним прописом којим се уређује Регистар пољопривредних газдинстава (у даљем тексту: Регистар пољопривредних газдинстава, комерцијална пољопривредна газдинства), као носилац регистрованог пољопривредног газднства и да се налазе у активном статусу, **као и да се пребивалиште налази на територији општине Пожега.**

 **Доказ: Потврда о активном статусу газдинства (Управа за трезор)**

**Извод из сетвене и структуре животиња (Управа за трезор)**

1. Да је измирио пореске обавезе према локалној самоуправи.

**Доказ: Уверење о измиреним пореским обавезама (Одељење за утврђивање и наплату јавних прихода општинске управе Пожега, шалтер број 5)**

1. Да је купио и преузео механизацију у текућој години која гласи на подносиоца захтева (да је на отпремници и рачуну буду уписани име и презиме, број пољопривредног газдинства и број личне карте).

**Доказ: писани рачун, отпремница, фискални исечак или потврда односно извод оверени од стране банке о преносу средстава.**

1. Да нема евидентираних доспелих неизмирених дуговања према јединици локалне самоуправе, по основу раније остварених подстицаја, субвенција.
2. Да доставе копију личне карте и копију картице наменског рачуна за пољопривреду на којој се јасно виде бројеви жиро-рачуна.

Подносиоци захтева који остваре право на субвенције имају следеће уговорене обавезе:

* Да у наредних 3 године од дана потписивања уговора не смеју отуђити набављену опрему.
* Да сами сносе све трошкове који настану услед евентуалних ризика у погледу одржавања мрежа односно система за заливање засада воћа.

Општина Пожега ће са уделом до 50% субвенционисати износе, а максимални износи субвенције је до 100.000,00 динара (без ПДВ-а) без обзира на вредност инвестиције.

Пољопривредни произвођачи могу корситити повраћај средстава за једну врсту субвенције.

**Средства ће се одобравати по редлоседу подношења захтева, а конкурс ће бити отворен до утрошка планираних средстава. Пријем захтева ће почети 12.10.2020. године у канцеларији број 39 општинске управе Пожега.**

**За додатне информације обратити се на телефон број 031/3816-401 локал 124.**